Mavlono Qosim
Mavlono Qoism I  (15-asr) – fors-tojik tilida ijod qilgan xurosonlik shoir va munajjim. Nomi “Majolis un-nafois”ning toʻrtinchi majlisida tilga olinadi. Alisher Navoiy uning Mavlono Abdurahim Munajjimga nabira ekanligini, bobosi kabi ilmi nujumni yaxshi bilishini taʼkidlaydi va quyidagi baytini keltiradi: Mo masti mudomem, zi mayxona chi pursam, Az beshu kami sogʻaru paymona chi pursam. (Mazmuni: Biz doim mastmiz; mayxonada ne gina (ayb), qadahlarning toʻla va kamligida ne gina (ayb)!)